Dan slår seg inntil videre ned på småbruket, men er fast bestemt på å selge ved første høve. I tida etter begravelsen kommer han ved flere anledninger i konfrontasjon med Kristian Thrane og hans følge av hardtslående venner fra hovedstaden, og stillingen blir stadig vanskeligere. Men det skjer også gode ting. Han blir kjent med Mona, og de to blir etter hvert stadig mer uunnværlige for hverandre. Dan begynner å tru på muligheten for et normalt familieliv; Mona har nemlig en gutt på et halvt år, og disse tre får noen fine dager sammen. Hvem faren er, har ikke Mona fortalt til noen, og Dan får seg ikke til å spørre.